Christine Anderson

Christine Margarete Anderson es un féminin politico de Germania. Ella nascet li 29-im de julí 1968 in Eschwege e es desde li annu 2019 membre del Europan Parlament por li radical-dextri partise Alternative por Germania.

Personal e professional vive
Christine Anderson fat un aprentisage in li comercie. Ella habitat six annus in li Unit States de America. Christine Anderson studiat economie e laborat por un firma ta. Pos su retorn a Germania ella studiat jurisprudentie in Göttingen.

Christine Anderson have tri filias e desde li nascentie de su triesim filia in li annu 2002 til li annu 2019 educat su filias quam matre in hem.Secun informationes sur li personal internat-págine de Christine Anderson che https://christineanderson.eu/ueber-mich/

Christine Anderson esset politicalmen anc activ in li radical anti-islam movement PEGIDA

Political cariera
 2013 Christine Anderson devenit membre del dextri partise Alternative por Germania.
 2016-2018 Christine Anderson esset chef del fraction del Alternative por Germania in li consilie del Subdistrict Limburg-Weilburg.
 2019 Christine Anderson esset electet in li Europan Parlament por dextri partise Alternative por Germania.
 2024 Christine Anderson directet li fraction del Alternative por Germania in li Europan Parlament e ella candidat in li electiones por li Europan Parlament sur li liste del Alternative por Germania ye li rang 4.

Ligamentes extern
 Informationes pri Christine Anderson sur li internet-págine del partise Alternative por Germania
 Internet-págine de Christine Anderson

Referenties

Categorie: Politicos de Germania
Categorie: Alternative por Germania